Bíceps braquial

O bíceps braquial é un músculo do membro superior humano. Ao igual có femoral, está composto por unha porción curta e unha longa. Insírese superiomente na escápula e inferiormente no radio. Forma parte do plano muscular superficial do brazo.

 Insercións 
 Superiores:
 Da porción longa: tubérculo supraglegnoide da escápula.
 Da porción curta: apófise coracoide da escápula.
 Inferiores: Un único tendón insírese na tuberosidade radial.

 Traxecto e relacións 
A porción curta sae da apófise coracoide levando por dentro o músculo coracobraquial. Atravesa a canle bicipital, tapado polo ligamento de Gordon-Brodie. Tras pasar pola canle únese coa porción longa formando unha única masa muscular. Neste momento, o bíceps cobre o braquial anterior e entre eles discorre o nervio musculocutáneo, que innerva a ambos músculos e tamén ó coracobraquial. Superficialmente, relaciónase co sistema venoso superficial do brazo, coa vea cefálica por fóra e coa vea basílica por dentro. Na parte máis inferior a masa muscular diminúe de diámetro e fórmase o tendón bicipital. Este tendón limita por fóra a canle bicipital interna e por dentro a canle bicipital externa. Xa no antebrazo, o tendón insírese na parte posterolateral do tubérculo radial.

 Funcións 
 Flexor do antebrazo sobre o brazo.
 Supinador do antebrazo.

 Innervación e vascularización 
 Innervación: nervio musculocutáneo.
 Vascularización: arteria umeral.

Categoría:Musculatura do membro superior